രണ്ടാം ഡോസ് ഊഴം അനുസരിച്ച് തൃശൂര് : ഏപ്രില് 17 വരെ കൊവിഷീല്ഡ് വാക്സിന് ആദ്യ ഡോസ് സ്വീകരിച്ചവര്ക്ക്, പ്രായത്തില് മുതിര്ന്നവര്ക്ക് മുന്ഗണന നല്കി, അതത് ആരോഗ്യകേന്ദ്രങ്ങളില് നിന്ന് ഒമ്ബതിന് രണ്ടാം ഡോസ് സ്വീകരിക്കാനുളള സൗകര്യം ഒരുക്കിയിട്ടുണ്ട്. ഓരോ കേന്ദ്രത്തിലുമുള്ള വാക്സിന് ലഭ്യത അനുസരിച്ചാണ് വാക്സിന് വിതരണം. രണ്ടാം ഡോസ് സ്വീകരിക്കേണ്ടവര് അതത് ആരോഗ്യകേന്ദ്രങ്ങളുമായി മുന്കൂട്ടി ബന്ധപ്പെട്ട് കേന്ദ്രങ്ങളില് എത്തിച്ചേരണം. ഏപ്രില് 17 ന് ജവഹര് ബാലഭവനില് നടന്ന വാക്സിനേഷന് ക്യാംപില് നിന്ന് ആദ്യ ഡോസ് കൊവിഷീല്ഡ് വാക്സിന് സ്വീകരിച്ചവര്ക്ക് തൃശൂര് ടൗണ് ഹാളില് നിന്നും 9ന് രണ്ടാം ഡോസ് സ്വീകരിക്കാം. രണ്ടാം ഡോസ് കൊവിഷീല്ഡ് വാക്സിന് സ്വീകരിക്കാന് വരുന്നവര് ആദ്യ ഡോസ് സര്ട്ടിഫിക്കറ്റ്, ആദ്യ ഡോസ് സ്വീകരിച്ചപ്പോള് വാക്സിന് കേന്ദ്രത്തില് നല്കിയ ഫോണ് നമ്ബര് എന്നിവ നിര്ബന്ധമായും കൈയില് കരുതേണ്ടതാണെന്നും കൊവിഡ് പ്രോട്ടോകോള് പാലിക്കേണ്ടതാണെന്നും ജില്ലാ മെഡിക്കല് ഓഫീസര് അറിയിച്ചു